**ОБАВЕШТЕЊЕ О УПИСУ ПРВАКА**

**ЗА  ШКОЛСКУ 2022/2023. годину**

**У први разред школске 2022/2023.године** уписују се деца која до 1.септембра 2022. године имају најмање шест година и шест месеци, а највише седам година и шест месеци (**деца рођена од 1. марта 2015. године до 28. фебруара 2016. године**).

За полазак у први разред могу да се пријаве и деца која до 1.септембра имају од шест година до шест година и шест месеци (**деца рођена од 1. марта 2016. до 31. августа 2016.године**), која се уписују након провере спремности за школу од стране психолога.

У први разред може да се упише и дете старије од седам и по година које због болести или других разлога није уписано у школу.

**Упис деце ће се обављати од 01. априла  до 31. маја 2022. године. Постоје два начина: онлајн путем платформе еУправа (самостално) или доласком у школу (овлашћено лице уноси податке и уписује дете на платформу).**

**За упис првака родитељ нема обавезу да донесе документацију у школу на тестирање већ сву неопходну документацију овлашћено лице у установи прикупља по службеној дужности са портала еУправа а то су документа:**

-     Извод из матичне књиге рођених

-     Лекарско уверење (потврда од доктора)

-     Потврда о пријави пребивалишта

-     Потврда о завршеном предшколском програму (по завршетку школске 2021/2022.године).

**Напомена:** ако постоји потреба лично се прилаже и остала документација (налази лекара специјалиста и мишљење интерресорне комисије).

**ВАЖНО ОБАВЕШТЕЊЕ**: Министарство просвете, науке и технолошког развоја од шк.2019/20.године омогућава родитељима, односно другим законским заступницима ученика који уписују 1. разред, да школа, у коју се ученик уписује, преко новог и посебног софтвера обезбеди потребну документацију за упис у школу ( горе наведена документација). У том случају, потребно је да родитељ, односно други законски заступник ученика, поднесе захтев школи за електронско прибављање документације а то се ради на лицу места, доласком у школу са дететом на тестирање. И поред наведеног, **родитељи**, односно други законски заступници ученика, наведена документа **могу и даље по свом избору да достављају школи у папирној форми.**

**За тестирање деце нису потребне никакве припреме, траје највише пола сата и деци је интересантно. Важно је не плашити децу, јер нема никаквих разлога за то. Тестирање је само једна метода помоћу које се боље упознају деца и дају потребне препоруке или савети за полазак у школу.**

**ТЕСТИРАЊЕ ДЕЦЕ СЕ ОБАВЉА У ЗАКАЗАНИМ ТЕРМИНИМА. ПОЗИВИ ОД ПЕДАГОГА ЗА ТЕСТИРАЊЕ  ЋЕ БИТИ ДОСТАВЉЕНИ РОДИТЕЉИМА!**

**За све додатне информације у вези заказивања и уписа будућих првака можете позвати педагога школе на број 060/705-1222 ( Снежана Петровић -школски педагог ).**

**Радујемо се што ће и Ваше дете постати ђак наше школе!**

У Средњеву,

01. 04. 2022. године

***Дејан Рајковић-директор ОШ„Миша Живановић“ Средњево***